Държавен вестник, бр. 53, 2014 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  53
обществения ред при провеждането на спортни 
мероприятия и „задържане до 15 денонощия 
в структурно звено на Министерството на 
вътрешните работи“ по реда на Указ № 904 
за борба с дребното хулиганство. 
(2) Извън случаите по ал. 1 полицейските 
органи могат да конвоират лица, когато това 
изрично е предвидено в закон. 
(3) Ведомствата и органите, възложили 
конвоирането, осигуряват необходимите доку-
менти и финансови средства за осъществяване 
на конвойната дейност.
(4) Организацията и редът за осъщест-
вяване на конвойната дейност се определят 
с инструкция на министъра на вътрешните 
работи. 
Чл. 77. (1) Полицейските органи могат да 
съпровождат на територията на страната и 
извън нея:
1. лица, спрямо които е приложена мярка 
за административна принуда;
2. малолетни и непълнолетни лица.
(2) Организацията и редът за съпровождане 
на лица по ал. 1, т. 1 се определят с инструкция 
на министъра на вътрешните работи.
(3) Организацията и редът за съпрово-
ждане на малолетни и непълнолетни лица 
се определят с инструкция на министъра на 
вътрешните работи.
Чл. 78. Съпровождането на чужденци, 
подлежащи на експулсиране или на принуди-
телно отвеждане до границата на Република 
България, се осъществява в съответствие със 
закон или международен договор, по който 
Република България е страна.
Чл. 79. При осъществяване на охранителна 
дейност от полицейските органи, изпълняващи 
разпореждане или оказващи съдействие за 
освидетелстване или задължително лечение 
на болни лица, се предоставят специализиран 
транспорт и медицинско лице от лечебното 
или здравното заведение, което осигурява 
медицинското обслужване. 
Чл. 80. (1) Полицейските органи извършват 
обиск на лице: 
1. задържано при условията на чл. 72, ал. 1;
2. за което съществуват данни, че носи опас-
ни или забранени за притежаване предмети;
3. заварено на място, където е извършено 
престъпление или нарушение на обществения 
ред, когато има достатъчно данни, че у него 
се намират вещи, които са свързани с прес-
тъплението или нарушението;
4. за което има сигнал в ШИС за извърш-
ване на специфичен контрол.
(2) Обиск може да бъде извършен само от 
лице, което принадлежи към пола на обис-
кирания.
Чл. 81. (1) Полицейските органи могат да 
проверяват личните вещи на лица: 
1. в случаите по чл. 70, ал. 1, т. 1, 2 и 4, 
чл. 71, ал. 1, т. 1 и 3 и чл. 72, ал. 1, т. 3, 4, 6 и 7;
2. когато са налице достатъчно данни, 
че се укриват вещи, свързани с извършено 
престъпление или нарушение;
3. прeди съпровождане или настаняване 
в специален дом за временно настаняване 
на чужденци, когато е приложена мярка за 
административна принуда по ред, определен 
в закон;
4. в други случаи, определени със закон.
(2) Полицейските органи могат да извърш-
ват проверка на превозно средство, кораб, 
въздухоплавателно средство, контейнер и на 
вещите, превозвани в тях, когато:
1. има данни за извършено престъпление 
или нарушение на обществения ред;
2. има сигнал в ШИС за извършване на 
специфичен контрол.
(3) Редът и условията за извършване на 
проверката по ал. 1 и 2 се определят с ин-
струкция на министъра на вътрешните работи.
Чл. 82. (1) За всеки случай на извършен 
обиск или проверка по чл. 81 полицейският 
орган съставя протокол. 
(2) Протоколът по ал. 1 се подписва от 
полицейския орган, от един свидетел и от 
съответното лице, на което се предоставя 
екземпляр от него.
(3) Обискът и проверката по чл. 81 се из-
вършват по начин, който не уронва честта и 
достойнството на гражданите.
Чл. 83. (1) Полицейските органи могат да 
извършват проверки в помещения без съгла-
сието на собственика или обитателя или в 
тяхно отсъствие само когато: 
1. следва да се предотврати непосредствено 
предстоящо или започнало тежко престъ-
пление;
2. са налице данни, че в помещението се 
укрива лице, извършило тежко престъпление;
3. е необходимо оказване на неотложна 
помощ на лица, чийто живот, здраве или 
лична свобода се намира в опасност или са 
налице други случаи на крайна необходимост.
(2) След приключване на проверката по-
лицейските органи са длъжни да съставят 
протокол, в който се посочват: 
1. името и длъжността на служителя и 
неговата месторабота;
2. самоличността на собственика или 
обитателя;
3. основанието за проверката;
4. времето и мястото на извършването є;
5. резултатите от нея.
(3) Протоколът се подписва от полицейския 
орган, от един свидетел и от собственика 
или обитателя на помещението, когато той 
присъства. Отказът на собственика или оби-
тателя да подпише протокола се удостоверява 
с подпис на свидетеля.
(4) Копие от протокола се предоставя на 
собственика или обитателя на помещението.